
Утвърдил:………………………….

                      /Кремена Събева/

Председател на УС на СНЦ”МИГ-Карнобат”

КРИТЕРИИ И МЕТОДИКА ЗА ОЦЕНКА НА ПРОЕКТИТЕ

ПО МЯРКА 312 „ПОДКРЕПА ЗА СЪЗДАВАНЕ И РАЗВИТИЕ НА МИКРОПРЕДПРИЯ”

ОТ СТРАТЕГИЯТА ЗА МЕСТНО РАЗВИТИЕ НА „МИГ - КАРНОБАТ”

         Оценката и изборът на проектни предложения за подпомагане по мярка 312 „ПОДКРЕПА ЗА СЪЗДАВАНЕ И РАЗВИТИЕ НА МИКРОПРЕДПРИЯ” от Стратегията за местно развитие на МИГ КАРНОБАТ се извършва в съответствие с критериите и процедурите, разписани в Стратегията за местно развитие и Насоките за кандидатстване  с проектни предложения към СМР.

         Изборът на проектни предложения за финансиране по Стратегията за местно развитие на МИГ КАРНОБАТ се извършва от Комисия за избор на проекти, сформирана съгласно изискванията на чл.24 от Наредба № 23 от18.12.2009 година на Министерство на земеделието и храните за условията и реда за предоставяне на безвъзмездна финансова помощ по мярка “Прилагане на стратегиите за местно развитие” и по мярка “Управление на Местни инициативни групи, придобиване на умения и постигане на обществена активност на съответната територия за Местните инициативни групи, прилагащи Стратегии за местно развитие от Програмата за развитие на селските райони за периода 2007-2013.

I. ПРОВЕРКА ЗА АДМИНИСТРАТИВНО СЪОТВЕТСТВИЕ, ПРОВЕРКА ЗА ДОПУСТИМОСТ  и ПРОВЕРКА ЗА ОСНОВАТЕЛНОСТТА НА ПРЕДЛОЖЕНИТЕ РАЗХОДИ, ДВОЙНО ФИНАНСИРАНЕ И ИЗКУСТВЕНО СЪЗДАДЕНИ УСЛОВИЯ

1. Извършване  на  проверка  за  административно  съответствие  и  допустимост  на проектите

1.1. Подготовка на процеса




а) До една седмица след изтичането на периода на поканата за набиране на проектни предложения по съответната мярка или мерки, техническият асистент заедно с експерта по прилагане на Стратегията изготвят общ доклад до Изпълнителния директор, който представя списък-обобщение  с постъпилите проектни предложения. Списъкът съдържа наименованието на мярката, регистрационните номера на постъпилите проектни предложения, техните наименования и наименованието и адреса на кандидатите.  




б) въз основа на доклада, Изпълнителният директор издава заповед, с която разпределя проектните заявления между персонала на „МИГ Карнобат”, за извършване на оценка за административно съответствие и допустимост, определя конкретните срокове и начина на представяне на резултатите, изискванията и критериите за успешно преминаване етапа на административното съответствие и допустимост. Проверяващите получават пакет от документи – правила за работа, СМР, контролни листове и др. документи, необходими за извършване на оценката. 

 в) в случай, че броят на постъпилите проектни предложения е твърде голям, изпълнителният директор следва да осигури допълнително външни експерти за извършване на оценката. 

г) за всеки проект следва да бъде извършена оценка за административно съответствие и допустимост от двама души. 

д) лицата, които ще участват в извършване на оценката, подписват типова декларация за липса на конфликт на интереси по смисъла на § 1 т. 6 на допълнителната разпоредба на Наредба № 23. 

е) задължително се разработва контролен лист – общ, или при необходимост адаптиран към всяка мярка. Контролният лист се разработва от експерта по прилагане на Стратегията и се одобрява от Изпълнителния директор. 

ж) проверката включва попълване на контролния лист и проверка за отговор «да» срещу всяко от изискванията включени в листа.
1.2. Изпълнителният директор стартира процедура за оценка на административното съответствие и допустимост един или няколко пъти, съобразно броя на получените предложения, включително преди крайния срок на поканата, но не по-късно от две седмици след изтичане на срока на съответната покана. 

1.3. Изпълнителният директор организира сесия за отваряне на предложенията, която е публична, предварително обявена и с предварително одобрен дневен ред. Поканват се кандидатите подали проекти, местни медии, УС на „МИГ Карнобат” и др. Представя се общия доклад и заповедта за стартиране на оценката. В сесията участват минимум трима от членовете на персонала на МИГ-а. В ситуации, когато това не е възможно, УС на „МИГ Карнобат” може да определи до две лица от своя състав, които да заместят членове на персонала за провеждане на сесията по отварянето.

1.4. Изготвя се протокол, в който се вписват присъстващите (същите полагат подписа си), опис на отворените предложения и наличието на всички основни документи съгласно изискванията описани в поканата (заявление, бизнес план, опис на документите-оригинал на хартиен носител и електронно копие). При установяване на липса на определените основни елементи, този факт се отбелязва в протокола и в контролния лист и проектното заявление се отхвърля.

1.5. Преди отварянето на всички проектни предложения се извършва проверка за ненарушена цялост на пликовете. След отварянето на всички проектни предложения  и извършване на проверката за наличие на изискуемите документи, заседанията продължават на закрито (при присъствието само на лицата, определени в заповедта на ИД). 
1.6. Оценката за административно съответствие и допустимост се извършва в офиса на „МИГ Карнобат” в определените срокове. Оценителите проверяват заедно, попълват и подписват контролен лист за всяко проектно предложение, въз основа на който се определя резултатът от оценката на административното съответствие на заявлението и допустимостта на кандидата, дейностите и разходите.
В процеса на оценка от кандидатите може да се изискват писмено разяснения и допълнително информация относно постъпилите документи, което се отразява в контролния лист и в протокола
1.7. Отделните етапи при оценката за административно съответствие  на проектните предложения са: 

               1.7.1. Проверката за  съответствие с формалните изисквания; 

Проверката включва проверка за правилността на попълване на заявлението за кандидатстване, включително дали са дадени адекватни отговори на всички въпроси във формуляра за заявление, и проверка  за подаването на всички необходими като приложение документи, като се проверява дали тяхното съдържание съответства на целта, за която  те са  приложени и обстоятелствата, които трябва да удостоверят. 

               1.7.2. Основателност  и допустимост на предложените разходи;

Проверката за извършване на основателността на предложените разходи се извършва с оглед на тяхната допустимост, описана в Стратегията за местно развитие, Наредба № 29 от 11 август 2008 год. на МЗХ и  Наредба № 23 на МЗХ от 18 декември 2009 г и цели да бъдат установени добавената стойност за исканите безвъзмездни средства;  правото на финансиране и необходимостта от разходите.

Ако се установи, че определени елементи от разходите по проекта не подлежат на финансиране от публичния принос на СМР, те няма да се взимат под внимание при калкулирането на окончателния размер на безвъзмездната помощ.  В този случай разходите, неподлежащи на финансиране, трябва да бъдат гарантирани с определен документ от страна на кандидата или трето лице, тъй като те са елемент за цялостното изпълнение на проекта

               1.7.3. Изкуствено създадени условия; 

При установяване от страна на Комисията за избор на проекти на наличие на изкуствено създадени условия и/или функционална несамостоятелност на инвестицията, планирана в представения проект, целящи получаване на предимство в противоречие с целите и условията на мярката, проектът на кандидата се декласира.

     „Изкуствено създадени условия” е всяко установено условие по смисъла на чл.5 т.3 от Регламент (ЕО№ № 1975 на Комисията от 7 декември 2006 година относно определяне на подробни правила за прилагане на Регламент (ЕО) № 1698/2005 на Съвета по отношение на прилагането на процедури за контрол, както и кръстосано спазване по отношение на мерките за подпомагане на развитието на селските райони (ОВ, L 368 от 23.12.2006). 

   "Функционална несамостоятелност" е изкуствено разделяне на производствените и технологичните процеси в различни проекти или установяване ползване на обща инфраструктура, финансирана от ПРСР, с цел усвояване на средства над максималния размер на общо допустимите разходи по мярката. 

1.7.4. Липса на двойно финансиране;

Проверката за липсата на двойно финансиране и изкуствено създадени условия се извършва в рамките на проверката за административно съответствие и допустимост на проектите. Всички кандидати подписват Декларации за липса на двойно финансиране – по образец, съдържащ се в пакета документи за кандидатстване по мярката.  Декларациите се подписват лично от кандидата за финансова помощ и са неотменна част от документите на проекта. Комисията за избор на проекти извършва проверка за двойно финансиране на базата на подадените декларации и публично достъпна официална информация от Информационната система за управление и наблюдение на структурните инструменти на ЕС в България (ИСУН), Разплащателна агенция, други донорски национални, европейски и международни програми. При необходимост и основателни съмнения за двойно финансиране Комисията за оценка може да извърши проверка на място.

Проект, подпомаган по други европейски програми и други донори, както и по национални програми с публично финансиране, не може да бъде едновременно допустим и за финансова помощ по Стратегията за местно развитие за същите дейности. 

При установяване на двойно финансиране в процеса на оценка на проекта на кандидата, същият се декласира.

1.7.5. Допустимост на дейностите;

Проверката за допустимост на проектите включва проверка на правото на финансиране

1.8. След приключването на проверката се изготвя доклад до Изпълнителния директор за извършената работа, към който се добавя списък с разгледаните проекти, проектите преминали успешно оценката и отхвърлените проекти. За всеки отхвърлен проект се посочват мотивите за неговото отхвърляне. Докладът се подписва от всички лица, участващи в този етап на оценката.
1.9. Изготвя се финален протокол за всички постъпили проектни заявления по мерки, подписан от Изпълнителния директор, като се определят преминалите и отхвърлените проекти. Контролните листове се прилагат към протокола.

1.10. Преминалите оценката за административно съответствие и допустимост проекти, протоколът и приложените към него контролни листове се съхраняват в офиса на „МИГ Карнобат” и се предават за по-нататъшна техническа оценка.

1.11. Отхвърлените проекти се съхраняват в отделен шкаф в офиса на „МИГ Карнобат”  и в срок до две седмици се връщат с предавателен протокол на кандидата.
1.12. Срока за приключване на Оценката за административно съответствие и допустимост е до 1 (един) месец след датата на затваряне на приема на документи по обявена покана от СМР.
II. ТЕХНИЧЕСКА ЕКСПЕРТНА ОЦЕНКА

1. Изпълнителният директор издава заповед с която определя независимите оценители, чиито избор е съгласно процедурата за избора на външните изпълнители/експерти. Независимите оценители работят в офиса на „МИГ Карнобат” или в собствен офис.Техническата оценка на заявленията се извършва по Критерии за техническа оценка и Експертни критерии за оценка, свързани със Стратегията за местно развитие, ЛИДЕР и ПРСР.Окончателната техническа/експертна оценка е средноаритметична стойност от техническата и експертната оценки на оценителите 




2.  Оценителите подават декларация за липса на конфикт на интереси до Изпълнителния директор. В случай на наличие на конфликт на интереси, оценителят се замества с друго лице от списъка с оценители, съгласно Заповед на ИД.

3. Всеки проект се оценява независимо от двама оценители, които задължително провеждат съвместно обсъждане преди да изготвят заключителната си оценка. Оценителите предават оценителните листи на изпълнителния директор, а техническият асистент изготвя финална оценка, която представлява средноаритметична стойност от личните оценки на оценителите, като документът съдържа и индивидуалните оценки. 

4. Техническият асистент подрежда в низходящ ред всички оценени проекти по съответната мярка, като освен точките се отбелязва и стойността на проекта. Въз основа на този документ ИД подготвя доклад, който да бъде представен пред Комисията по избор на проекти (КИП). В КИП се внасят само проекти, които са събрали най-малко 50% от общия брой точки. Останалите се връщат с протокол на кандидатите, които се запознават с оценката и констатираните слабости. Проектите могат да бъдат преработени и подадени при всяка следваща покана.

5. Обобщеният доклад от Изпълнителният директор до Комисията по оценка на проекти, включва докладите от оценката за административно съответствие и допустимост и техническата оценка. 
III. ПОДГОТОВКА И ПРОВЕЖДАНЕ НА ЗАСЕДАНИЯ НА КОМИСИЯТА ЗА ИЗБОР НА НА ПРОЕКТИ
1. Комисия по оценка и избор на проекти, заседава до 1 месец след приключване на административната оценка 

1. Изпълнителният директор определя комисиите за  оценка  на  проектите  по  различните  покани  и  избира  външни  експерти  от приетия списък обучени експерти.  В  комисията  делът  на  представителите  на  публичния сектор  не може да превишава 49%. 

2. За свикването на всяко заседание се издава отделна заповед от Изпълнителния директор на МИГ в която се определят всички детайли относно провеждането му, дневния ред, състава, датата и мястото на провеждане и срока за приключване на работата, като се спазват всички изисквания съгласно СМР и нормативната база. В заповедта се посочва по коя покана е изборът, както и вътрешните правила на работа, съгласно устройствените документи на „МИГ Карнобат”.

3. Изпълнителният директор изпраща покана до членовете на УС и определените в заповедта външни експерти и независимите оценители, минимум една седмица преди заседанието на Комисията, като прилага заповедта за свикване на Комисията. ИД информира членовете на комисията й за това, кои са кандидатите преминали оценката за административно съответствие и допустимост и за резултатите от техническата оценка на всеки проект по мерки. В заповедта се определят и резервни участници в случай на отсъствие на титулярите. 

4. В комисията участва целия УС на „МИГ Карнобат”(изключение може да има само за тези, които могат да се явят в конфликт на интереси съгласно Устава на МИГ и действащото законодателство) и външните оценители, извършили техническата оценка.

5. В срок до пет работни дни след получаване на поканата, участниците в комисията потвърждават участието си и подписват декларации за липса на конфликт на интереси или си правят писмен отвод, в случаите на наличие на такъв конфликт. В последния случай Изпълнителният директор изпраща нови покани на определените в заповедта резервни членове на комисията за оценка.
6. Комисията не може да бъде по-малка от 5 души. Тя има председател, който следи за реда и правилата и не участва в гласуването. Председателят на комисията се определя със заповедта за нейното сформиране. Комисията има кворум в случай, че в заседанието участват поне трима от членовете на УС и двама външни експерти. Ако поради непредвидени причини на заседанието не се яви необходимият брой членове, заседанието се отлага до осигуряването на необходимия кворум. 
9. Проектите се представят по мерки, един по един (в низходящ ред съгласно получените точки), като оценителите представят мотивите за индивидуалните си оценки особено в случаите, в които има съществено разминаване в оценките на оценителите за даден проект. Ако комисията установи фактически грешки, пропуски в техническата оценка или наличие на големи разминавания в индивидуалните оценки – над 10 т. за определен критерий, тя може да поиска арбитражна оценка и отлага проекта за обсъждане на следващо заседание. 

10. Комисията провежда гласуване за всеки проект поотделно. Един проект се счита за предварително одобрен, ако за него са гласували с мнозинство от ¾ участниците в заседанието на Комисията. Спорни проекти, които и след арбитражната техническа оценка събират ≥50% точки, следва да бъдат допуснати за финансиране. Изключения могат да се правят само при явни фактически неточности (документи или обстоятелства), известни на комисията, но незабелязани или останали скрити за оценителите (например: док. с невярно съдържание, претенция за въвеждане на иновативна практика, която всъщност е представена на територията и др.). 

11. На заседанията на Комисията задължително се водят протоколи, към които се прилагат контролните листове от техническата оценка. В тях се отразяват и коментарите за всеки проект. Протоколите се подписват от всички присъствали на съответното заседание членове.

12. Работата на комисията за оценка на проекти завършва с доклад и списък на предварително избраните проекти, класирани в низходящ ред, които се подписват от всички членове на комисията. 
IV. ПРОВЕРКА ЗА СЪОТВЕТСТВИЕ С ПРОЦЕДУРИТЕ ОТ СМР, КРИТЕРИИТЕ ЗА ДОПУСТИМОСТ НА ПРОЕКТА И КАНДИДАТА И ПЛАНИРАНИТЕ РАЗХОДИ ОТ ОД ДФЗ (БУРГАС), ОТДЕЛ ”ПСМП” 
1. В срок до една седмица след провеждане на заседанието на комисията за избор на проекти към МИГ, Изпълнителният директор на „МИГ Карнобат” изпраща до Областната дирекция на ДФЗ, отдел ”Прилагане на схеми и мерки за подпомагане”, информация за предварително избраните проекти.



2. Изпращат се: доклади от всички етапи на оценката и от работата на Комисията за избор,  протоколи от заседанието на Комисията за избор на проекти с приложение копия от контролните листове; копия от контролните листове от оценката за административно съответствие и допустимост; кратко резюме на всеки проект, което съдържа информация, която подлежи на проверка от Областното звено на РА; заверено копие на проектното предложение (заявление и придружаващи документи) и доклад на Изпълнителния директор за процеса на оценка. 
5. След получаване на уведомлението от ОРА за одобряване и/или отхвърляне на предложенията, които не съответстват на определените правила/процедури за допустимост, изпълнителния директор на МИГ информира УС за резултатите от направената от ОРА проверка и свиква ново заседание на Комисията за оценка.


8. Изпълнителният директор следва да свика ново заседание на Комисията за избор на проекти за запознаване и обсъждане на становището на Областната дирекция и утвърждаване на финалния списък с бенефициенти с които ще се сключи договор. Свикването на извънредно заседание на Комисията за избор на проекти е съгласно процедурите и реда определени по-горе, като сроковете може да бъдат и по-кратки от предвидените. 

9. Изпълнителният директор изпраща информация до МЗХ и РА за одобрените и отхвърлените проекти, както и обобщен доклад от цялостната оценка. 

V. ИНФОРМИРАНЕ НА КАНДИДАТИТЕ ЗА ОДОБРЕНИЕ ИЛИ ОТХВЪРЛЯНЕ НА ПРОЕКТА
1.Изпълнителният директор на МИГ уведомява писмено всички кандидати за резултатите от проверката на Областната дирекция и финалното решение на Комисията за избор на проекти.  

2. В писмата за уведомяване на одобрените кандидати се определя дата за подписване на договор.

3. В писмата за уведомяване на неодобрените кандидати се посочват причините за неодобрение и възможностите за подпомагане за бъдещо кандидатстване. 

4.Списъкът на всички одобрени за финансиране проекти, заедно с кратко описание на всеки един от тях се публикува на електронната страница на МИГ. 
VI.  СКЛЮЧВАНЕ НА ДОГОВОРИ С ОДОБРЕНИТЕ КАНДИДАТИ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ
1. Договорите с одобрените кандидати се подписват в срок до  10  работни  дни  след  получаване  на уведомлението за одобрение от ОД на ДФЗ. Договорът урежда правата, задълженията и отговорностите на страните, включително  основанията  за  изискуемост  на финансовата  помощ. В  случай  на  изтичане  на този  срок  кандидат  несключил  договор  губи  право  на  подпомагане  и може  да  кандидатства отново за финансиране на същите дейности в рамките на следващата покана
2. Договорите се подготвят от изпълнителния директор на МИГ с помощта на асистента и счетоводителя.
3. Договорите се подписват от МИГ и одобрения кандидат в три екземпляра – един за одобрения кандидат, един за МИГ и един за ОРА (ОД на ДФЗ).

      4. От страна на МИГ договорите се подписват от председателя на УС или изрично упълномощено от него лице. 

5. След сключване на договора за отпускане на финансова помощ на електронната страница на МИГ Карнобат, както и на общодостъпно място в областната РА, областните  дирекции и общинските служби на МЗХ се публикува информация за финансирания проект, включваща:

-име на кандидата;

-договорена сума;

-основни дейности и резултати от проекта (резюме)

-място на инвестицията и контакти с бенефициента.

5. Възможностите и процедурите за изменения на договора следва да са предвидени в самия договор. При настъпване на промени в обстоятелствата, те се представят за проверка за съответствие и одобрение в ОРА.

6.Допълнителните споразумения към договорите се подписват от МИГ и бенефициента в три екземпляра след одобренито на ОРА. 

7.Възможностите за авансово и междинно плащане трябва да бъдат предвидени в договорите. 
КОНТРОЛЕН ЛИСТ ЗА ИЗВЪРШВАНЕ НА ОЦЕНКА ЗА АДМИНИСТРАТИВНО СЪОТВЕТСТВИЕ И ДОПУСТИМОСТ НА ПРОЕКТИТЕ ПО МЯРКА 312
  I.Оценка на заявлението за подпомагане за Административно съответствие

	
	КРИТЕРИИ ЗА АДМИНИСТРАТИВНО СЪОТВЕТСТВИЕ
	Попълва се от ТА* и ЕПС*

	1
	Заявлението за подпомагане е получено преди крайният срок, посочен в поканата за кандидатстване с проекти
	ДА (      НЕ (

	2
	Заявлението за кандидатстване е попълнено на български Език и подписано от кандидата;
	ДА (      НЕ (

	3
	Заявлението за кандидатстване е получен в оригинал на хартиен носител, 2 брой копие на хартиен носител и 3 брой копие на електронен носител;
	ДА (       НЕ (

	4
	Във формуляра за кандидатстване е попълнена цялата изискуема информация.
	ДА (       НЕ (

	5
	Приложени са всички изискуеми и приложими към съответния проект документи, съгласно Наредба № 29/11.08.2008 на МЗХ и описани в Указанията към мярката 
	ДА (       НЕ (

	6
	Документи, прилагани на чужд език са придружени от заверен превод от лицензиран преводач, а за официални документи по ГПК се прилага условието за легализация или апостил
	ДА (       НЕ (


	ЗАКЛЮЧЕНИЕ
	Решение 

(отбелязва се с Х)

	1
	Представеният формуляр за кандидатстване отговаря на критериите за административно съответствие
	ДА (            НЕ (

	2
	Допълнителен коментар:

........................
	ДА (            НЕ (


II Оценка за допустимост на кандидата и заявлението за подпомагане

	 КРИТЕРИИ ЗА ДОПУСТИМОСТ
	Решение

 (отбелязва се с Х)

	1
	Кандидатът за предоставяне на финансова помощ е допустим, според изискванията на Наредба 29 от 11.08.2008г., Наредба 23 от 18.12.2009г. и СМР на МИГ Карнобат.
	ДА (         НЕ (

	2
	Предложените дейности ще се изпълняват на територията на МИГ Карнобат.
	ДА (        НЕ (

	3
	Дейностите по проекта съответстват с обхвата и условията по съответната мярка от ПРСР
	ДА (       НЕ (

	4
	Проектното предложение съответства на изискванията относно продължителност на изпълнението, съгласно Насоките за кандидатстване. Времевият график на проекта попада в периода на действие на СМР.
	ДА (         НЕ (

	5
	Проектното предложение отговаря на изискванията за допустимост на разходите, посочени в Наредба 29 от 11.08.2008г., Наредба 23 от 18.12.2009г. и не включва недопустими разходи.
	ДА (        НЕ (

	6
	Съответствие с допустимия интензитет на безвъзмездната финансова помощ по мярката.
	ДА (       НЕ (

	7
	Съответствие с минимален/максимален размер на общите допустими разходи по мярката. 
	ДА (      НЕ (


	ЗАКЛЮЧЕНИЕ
	Решение (отбелязва се с Х)

	Представеният формуляр за кандидатстване отговаря на критериите за допустимост. 
	ДА (            НЕ (

	Допълнителен коментар:

........................
	ДА (            НЕ (


III Проверка за основателност на предложените разходи, липса на двойно финансиране и изкуствено създадени условия
	1
	Кандидатът не е свързано лице
	ДА (        НЕ (

	2
	Кандидатът е представил декларация за липса на подпомагане по други програми за същата инвестиция (по образец).
	ДА (        НЕ (


	3
	Кандидатът е представил декларация за липса на изкуствено създадени условия. 
	ДА (         НЕ (


	4
	Кандидатът е представил декларация за липса на двойно финансиране
	ДА (         НЕ (

	5
	Кандидатът е представил декларация за нередности 
	ДА (         НЕ (

	6
	Кандидатът е представил декларация относно обстоятелствата по чл. 106, параграф 1, чл. 107, параграф 1 и чл. 109, параграф 2, буква "а" от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. (не се изисква от кандидати общини).
	ДА (        НЕ (
Неприложимо  (

	7
	Не е установено наличие на изкуствено създадени условия и/или функционална несамостоятелност на инвестицията, целящи получаване на предимство в противоречие с целите и условията на мярката.
	ДА (         НЕ (



	ЗАКЛЮЧЕНИЕ
	Решение (отбелязва се с Х)

	Представеният формуляр за кандидатстване отговаря на проверката за основателност на предложените разходи, липса на двойно финансиране, функционална несамостоятелност и изкуствено създадени условия 
	ДА (            НЕ (

	Допълнителен коментар:

..........................
	ДА (            НЕ (


Проверяващи:…………………………………………………………………                   

                            / име , презиме, фамилия/                                                  /подпис/
                          …………………………………………………………………                   

                             / име , презиме, фамилия/                                                  /подпис/

Дата:
Приложение 1 към т.I.5.

Списък на изискуемите и приложими документи, съгласно Наредба № 29/ 11.08.2008 на МЗХ за проектни предложения по мярка 312
	1
	Бизнес план (по образец), включително на електронен носител, като таблиците от бизнес плана са във формат "xls"
	ДА ( НЕ (

	2

 
	Копие от документ за самоличност на физическото лице или представляващия юридическото лице /едноличния търговец
	ДА ( НЕ (

	3

 
	Нотариално заверено изрично пълномощно, в случай че документите не се подават лично от кандидата
	ДА ( НЕ (
Неприложимо ( 

	4
	Решение на компетентния орган на юридическото лице за кандидатстване по ПРСР
	ДА ( НЕ (
 

	5

 
	Удостоверение за наличие или липса на изискуеми публични задължения към държавата, издадено от съответната териториална дирекция (ТД) на Националната агенция по приходите (НАП) не по-рано от месеца, предхождащ датата на подаване на заявлението за подпомагане
	ДА ( НЕ (
 

	6

  
	Годишна данъчна декларация за предходната година, заверена от съответната ТД на НАП
	ДА ( НЕ (


	7
	Копие от регистрация по Закона за данък върху добавената стойност, в случай че кандидатът е регистриран по ЗДДС
	ДА ( НЕ (
 

	8

 
	Удостоверение за вписване в регистъра на занаятчиите, издадено от регионалната занаятчийска камара (за физически лица)
	ДА ( НЕ (
Неприложимо ( 

	9

 
	Декларация по чл. 4а от Закона за малките и средните предприятия
	ДА ( НЕ (
Неприложимо(  

	10
	*Счетоводен баланс за последния отчетен период
	ДА ( НЕ (

	11
	*Отчет за приходите и разходите за последния отчетен период
	ДА ( НЕ ( 

	12
	*Справка за дълготрайните активи - приложение към счетоводния баланс за последния отчетен период (за юридически лица и еднолични търговци)
	ДА ( НЕ ( 

	13

 
	Справка за дълготрайните активи към датата на подаване на заявлението за подпомагане, с разбивка по активи, дата на придобиване и покупна цена
	ДА ( НЕ ( 

 

	14
 
	Копие от документ за собственост върху земя и/или сгради или учредено право на строеж със срок не по-кратък от 6 години, считано от датата на подаване на заявлението за подпомагане (при извършване на строително-монтажни работи (СМР), за които се изисква разрешение за строеж съгласно Закона за устройство на територията) (ЗУТ)
	ДА ( НЕ ( 

 

	15
 

 

 
	Копие от документ за собственост или право на ползване, или договор за наем на земя и/или сгради, нотариално заверен и вписан в службата по вписванията при съответния районен съд, със срок не по-кратък от 6 години, считано от датата на подаване на заявлението за подпомагане (за всички разходи, с изключение на строително-монтажни работи, за които се изисква разрешение за строеж съгласно Закона за устройство на територията)
	ДА ( НЕ (
 

 

 

	16
 

 
	Копие от решение за преценяване на необходимостта от извършване на оценка на въздействието върху околната среда или копие от решение по оценка на въздействие върху околната среда, когато това се изисква съгласно Закона за опазване на околната среда
	ДА ( НЕ (
Неприложимо( 



	17
 

 
	Копие от решение за оценка за съвместимостта на проекта с предмета и целите на опазване на защитените зони съгласно Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (ДВ, бр. 73 от 2007г.) (само за проекти, включващи инвестиции в местата от националната екологична мрежа Натура 2000)
	ДА ( НЕ (
Неприложимо(   

 

	18
 

 
	Копие от одобрен проект с количествени сметки на проектантите към всяка от неговите части и копие от разрешение за строеж, издадено от съответната община (при извършване на строително-монтажни работи, за които се изисква разрешение за строеж съгласно Закона за устройство на територията)
	ДА ( НЕ (
Неприложимо(   

 



	19
 

 

 
	Становище от общината, че обектът не се нуждае от разрешение за строеж, придружено от копие от архитектурно заснемане (при извършване на строително-монтажни работи, за които не се изисква разрешение за строеж съгласно Закона за устройство на територията)
	ДА ( НЕ (
Неприложимо(   

 

 

 

	20
 

 
	В случаите по чл. 23, ал. 3 кандидатите представят най-малко три съпоставими независими оферти в оригинал, които съдържат фирмата на търговското дружество (фирмата не се попълва за оферти, подадени от НССЗ), срок на валидност на офертата, дата на издаване на офертата, подпис и печат на оферента, за всяка доставка/услуга, договорирани с един доставчик/изпълнител, на стойност, по-голяма от левовата равностойност на 15 000 евро, както и в случай че тя е част от доставки/услуги, договорирани с един доставчик/изпълнител на обща стойност повече от левовата равностойност на 15 000 евро. Цената следва да бъде определена в левове или евро с описан ДДС. Офертите се издават не по-късно от датата на сключване на договора с избрания оферент и се придружават от техническа спецификация в случаите на закупуване на транспортни средства, машини, оборудване, съоръжения, включително компютърен софтуер и специализирана техника. Оферентите - местни лица, следва да са вписани в Търговския регистър към Агенцията по вписванията, а оферентите - чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за камарата на строителите (ЗКС) и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от ЗКС. Изискването за вписване в търговския регистър към Агенцията по вписванията не се отнася за НССЗ. Оферти не се изискват при придобиване на патентни права и лицензии. Офертите се придружават от направените запитвания за оферти съгласно приложение № 4а. Заверено копие от предварителни или окончателни договори за услуги, работи, доставки (в т.ч. покупка на оборудване) - обект на инвестицията, с определени марка, модел, цена в левове или евро и срок. В договорите се описва ДДС.
	ДА ( НЕ (
Неприложимо(   

 

 

	21
	В случаите по чл. 23, ал. 4 кандидатите представят една независима оферта в оригинал, която съдържа фирмата на търговското дружество (фирмата не се попълва за оферти, подадени от НССЗ), срок на валидност на офертата, дата на издаване на офертата, подпис и печат на оферента с цел съпоставяне с референтните цени и определяне на основателността на предложените разходи за всяка доставка/услуга на стойност, по-голяма от левовата равностойност на 15 000 евро, както и в случай че тя е част от доставки/услуги на обща стойност повече от левовата равностойност на 15 000 евро. Цената следва да бъде определена в левове или евро с описан ДДС. Офертата се издава не по-късно от датата на сключване на договора с избрания оферент и се придружава от техническа спецификация в случаите на закупуване на транспортни средства, машини, оборудване, съоръжения, включително компютърен софтуер и специализирана техника. Оферентите - местни лица, следва да са вписани в търговския регистър към Агенцията по вписванията, а оферентите - чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите (ЗКС) и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 ЗКС. Изискването за вписване в търговския регистър към Агенцията по вписванията не се отнася за НССЗ. Оферти не се изискват при придобиване на патентни права и лицензии. Офертата се придружава от направено запитване за оферта съгласно приложение № 4а, заверено копие от предварителни или окончателни договори за услуги, работи, доставки (в т.ч. покупка на оборудване) - обект на инвестицията, с определени марка, модел, цена в левове или евро и срок. В договорите се описва ДДС.
	ДА ( НЕ (
Неприложимо(   

	22
	Заверени копия на предварителни или окончателни договори за доставки или услуги на стойност, по-малка от левовата равностойност на 15 000 евро 
	ДА ( НЕ (
Неприложимо(  

	23
	Обосновка във всеки един от случаите, когато не е избрана офертата с най-ниска цена
	ДА ( НЕ (
Неприложимо(   

	24
 
	Копие от технологичен проект в случаите на технологичен процес със схема и описание на процеса
	ДА ( НЕ (
Неприложимо(   

	25
	Копия от договори за предоставяне на услуги, свързани с консултации, хонорари за правни услуги, архитекти, инженери и/или разработване на продукти, разработване и въвеждане на системи за управление, разработване и разпространение на рекламни и информационни материали, придобиване на патентни права и лицензи, необходими за изготвяне и изпълнение на дейностите по проекта (при кандидатстване за финансиране на тези услуги), когато те са извършени преди подаване на заявлението за подпомагане
	ДА ( НЕ (
Неприложимо(   

	26
 

 
	Копия от разписки и/или фактури за предоставяне на услуги, свързани с консултации, хонорари за правни услуги, архитекти, в случаите, когато разходите са извършени преди подаване на заявлението за подпомагане
	ДА ( НЕ (
Неприложимо(  

	27.
	Количествено-стойностни сметки (когато е приложимо) на хартиен и електронен носител.
	ДА ( НЕ (
Неприложимо(  

	28.
	(Декларация към чл. 13а, ал. 4, т. 1 и 2 (посочена в приложение № 2а към чл. 13а, ал. 4, т. 1 и 2).
	ДА ( НЕ (


	29.
	(нова - ДВ, бр. 72 от 2011 г., в сила от 16.09.2011 г.) Декларация за нередности.
	ДА ( НЕ (


	(*) Документът за предходната финансова година не се изисква в случаите, когато едноличният търговец няма завършена такава.


ОЦЕНИТЕЛЕН ЛИСТ

ЗА КОМПЛЕКСНА ЕКСПЕРТНА/ТЕХНИЧЕСКА ОЦЕНКА

по Мярка 312 „ПОДКРЕПА ЗА СЪЗДАВАНЕ И РАЗВИТИЕ НА МИКРОПРЕДПРИЯ”
	КРИТЕРИИ ЗА ТЕХНИЧЕСКА ОЦЕНКА НА ПРОЕКТИ ПО МЯРКА 312:

 „ПОДКРЕПА ЗА СЪЗДАВАНЕ И РАЗВИТИЕ НА МИКРОПРЕДПРИЯ”

	Критерии за техническа оценка
	Макс. брой

Точки-100 
	Попълва се от оценителите

	1


	Проекта съответства на целите, дейностите и изискванията на мярката
	40 точки
	

	2
	Проекти за новосъздадени микропредприятия
	15 точки
	

	3
	Проекти, представени от жени и млади хора до 40 години
	20 точки
	

	4
	Проекти на представители от уязвимите групи
	15 точки
	

	5
	Проекти за интегриран селски туризъм
	10 точки
	


                                                                              Общо точки от техническа оценка ТО = 

	
	Експертни критерии за оценка, свързани със Стратегията за местно развитие, ЛИДЕР и ПРСР.
	Макс. брой

Точки-100 
	Попълва се от оценителите

	1
	Има ясна връзка  между цели, дейности и резултати в проекта
	От 1 до 10т.
	

	2
	Показаност на рискове при реализация на проекта
	От 1 до 10т.
	

	3
	Проектът е представен от семееен тип предприятие
	От 1 до 10т.
	

	4
	Реалистичност на бизнес плана
	От 1 до 15т.
	

	5
	Кандидата не е бил подпомаган от ЕС за подобни проекти
	От 1 до 15т.
	

	6
	Ефективност на предложените разходи
	От 1 до 15т.
	

	7
	Реалистичност на заложения план/график за действие
	От 1 до 10т.
	

	8
	Проекта е свързан с разширяване на досегашната дейност, чрез добавяне на нова услуга
	От 1 до 15т.
	


                                                                               Общо точки от експертна оценка ЕО =
Забележка: интензитета на всеки критерии за техническа оценка  е в зависимост от степента на релевантност спрямо предложението
Финална оценка ФО = (ТО + ЕО)/2 =
ОЦЕНИТЕЛ:………………………………………………………

                                                                                                               (подпис)   

Дата:
Разработил:………………………………………….                          Одобрил: ………….......................................
                     /Минка Димитрова-Минчева/                                                            /Щерьо Черногоров/

   Експерт по прилагане СМР                                                   Изпълнителен Директор

